《赠朱中书》
唐代·丁仙芝

十年种田滨五湖，十年遭涝尽为芜。频年井税常不足，

今年缗钱谁为输。东邻转谷五之利，西邻贩缯日已贵。

而我守道不迁业，谁能肯敢效此事。紫微侍郎白虎殿，

出入通籍回天眷。晨趋彩笔柏梁篇，昼出雕盘大官膳。

会应怜尔居素约，可即长年守贫贱。

作者简介：丁仙芝，字元祯，曲阿（今江苏丹阳市）人，唐开元十三年登进士第，仕途颇波折，至十八年仍未授官，后亦仕至主簿、余杭县尉等职，好交游，其诗仅存十四首。